Bănci și Asigurări

♦ Creşterea economică a României, de 6,9% în 2017, a provocat schimbări în clasamentel europene ♦ România a câştigat în 2017 cinci puncte în media UE a PIB/capita în PPS (paritatea puterii de cumpărare) şi a sărit peste Croaţia, iar la consumul individual efectiv (AIC) per capita, ce reflectă nivelul de bunăstare al gospodăriilor, a sărit peste Ungaria.

Potrivit datelor publicate marţi de Eurostat, oficiul de sta­tistică al UE, România a ajuns la 63 de puncte din media UE a indicelui PIB/ca­pita în PPS (paritatea puterii de cum­părare), înregistrând un salt de cinci puncte, într-un singur an, ca urmare a creşterii economice puternice - 6,9% - din 2017. România a depăşit, astfel, Croaţia, nemaifiind „a doua cea mai să­racă ţară din UE“, loc pe care şi l-a luat în primire încă de la aderarea la blocul comunitar.